**Brugerbestyrelsesmøde Emdrup tirsdag d. 29. september 2020, kl. 16:30.**

Til stede: Henrik Scharff Persson, Jens Risum, Flemming Gutheil, Thomas Sørensen, Thomas Skouboe.

Til stede fra KFF: Morten Slaatorn, Marianne Sandberg.

Afbud: René Thor Olsen (ankom under mødet), Thomas Thilo, Søren Bergqvist, Michael Petersen.

1. Godkendelse af referat fra sidst.
* Godkendt.
1. Opfølgning på punkter fra sidste møde.
* Gamle resultattavle – ok, fjernet.
* Skilte – afrensning og evt. nye ift. baner ikke må betrædes. Status?

Thomas Sørensen har gennemgået skiltene på området og ingen af dem er til at læse. Der er generelt mange løse hunde og deres efterladenskaber er desværre på både græsbanerne og kunstgræsbanen.

Der skal være skilte, som man kan henvise til når man henvender sig til hundeejerne med løse hunde på banerne.

1. Status på anlæggets drift.
* Covid-19 - dette forår, sommer og fremadrettet

Flemming Gutheil synes ikke det har fungeret godt ift. anbringelse af håndsprit mv. Foreslår en fast stander ved indgang(e).

Morten Slaatorn informerede om, at der er bestilt håndspritautomater til at sætte fast på væg, men disse er desværre i restordre.

Omklædningsrummene er åbne og der er værnemidler som fyldes op af 15-24 teamet.

* Generelt vedligehold v/Thomas Skouboe

Thomas Skouboe spørger til hvem der står for manglen på vedligehold udenfor det område tennis selv står for. Det er E&S, og de har oplyst det udendørs vedligehold vil blive prioriteret dette efterår.

Thomas Skouboe spørger til hvor man kan gøre af overskydende materialer til affald samt opbevare ny grus, så det kommer ”lidt af vejen” og ser pænere ud på området. Morten Slaatorn undersøger hvad man gør på andre anlæg ift. deponering og fjernelse for at få gode idéer til dette.

Flemming Gutheil udtrykker ærgrelse over personale ikke har foretaget mere vedligehold/oprydning på anlægget, i betragtning af at der har været opgaver som ikke skulle udføres i den Corona-periode der (foreløbig) har været.

Ift. almen rengøring understreger Morten Slaatorn, at det er vigtigt at han løbende underrettes om fejl og mangler i rengøringen, så han kan melde det videre. Han vil meget gerne modtage en præcis beskrivelse af hvad og hvor der er mangel - og billeder må meget gerne sendes med, hvis det er muligt.

Morten Slaatorn indberetter foreløbig punkter videre til rengøring om gangarealer, halgulvet og depotet til idrætshallen.

* To-do listen Flemming Gutheil har sendt til os alle.

Flemming Gutheil spørger til hvad der gøres ved de to-do lister han laver. Morten Slaatorn informerer om, at han melder punkterne på listen videre til driften.

Seneste liste er opdateret i marts 2020 og indeholder 21 punkter og 17 af dem er der ikke gjort noget ved.

Der er et område på halgulvet hvor lakken ”bobler op” og kan ”trækkes af gulvet”, ca. 8-10m inde på banen fra indgangsdøren til hallen. Morten Slaatorn indberetter dette til E&S.

Nye net til håndboldmålene er bestilt.

Et omtalt problem med en brandslange er blevet ordnet.

* Denne sæson 2020/2021 samt udendørssæson fra 1/4 -2021. Dialog ift. skoleferiekalender og behov v/Marianne Sandberg.

Der betales gebyr for de tider der er booket i Foreningsportalen.

Det understreges, at det er foreningerne **eget ansvar** at aflyse de bookinger i Foreningsportalen, som man ikke vil benytte.

I de tilfælde hvor foreningerne har andet end ”almindelige aflysninger” af tider (fx afkortninger af tider eller sæsonaflysninger mm.) kan foreningen skrive en mail til Marianne Sandberg fra Kultur N eller til det centrale bookingteam, som kan hjælpe med dette (ag0f@kk.dk eller book@kff.kk.dk) .

Det er vigtigt der er overensstemmelse mellem brug af anlægget og bookinger i Foreningsportalen, da der er en politisk beslutning om, at der skal betales gebyr for de tider foreninger har på idrætsanlæg i Københavns kommune.

Det blev på mødet aftalt, at de **indendørs foreninger** som påtænker at træne i efterårsferien informerer om dette i en mail til Marianne Sandberg og Morten Slaatorn.

Dette for at vi kan få et overblik ift. rengøring samt adgang og aflåsning af hallen. Vi vil gerne undgå at hallen står helt tom - og derved med fri adgang for uvedkommende brugere aftenerne i efterårsferien.

Som forstået på mødet benytter fodbold deres tider i efterårsferien.

**Indendørs foreninger der har aftentider i efterårsferien bedes sende dato(er) samt sluttidspunkt for træning senest mandag d. 5. oktober 2020 til Marianne Sandberg og Morten Slaatorn (**ag0f@kk.dk og moslaa@kk.dk **)**

1. Brugerbestyrelsens økonomi.

De brugermidler der var, er desværre blevet inddraget i forbindelse med besparelser.

Nye brugermidler tilføres om nogle uger. Beløbet er kr. 46.500,-

Der indkøbes harpiksbord og dommerbord til ca. 8000,- og disse er bestilt.

Ønsker sendes til Morten Slaatorn.

På mødet er aftalt, at Thomas Skouboe sender mail om hvilke windbreakers og antal til brug for tennis.

1. Evt.

Morten Slaatorn foreslår at en tidligere aftalt gennemgangs-tur på de udendørs arealer gennemføres dette efterår eller næste forår med Thomas Sørensen og Bedri fra E&S.

Thomas Sørensen er rigtig ærgerlig over at have oplevet, at DBU-kampe aflyses på baggrund af en vejrudsigt. Det er aftalt at E&S (Bedri) taler direkte med Thomas ift. aflysninger mm.

Flemming Gutheil meddeler at han i en periode overlapper et par Brugerbestyrelsesmøder med den nye håndboldformand i KFUM, Steen Petersen.

Steen vil derefter fremadrettet være den nye repræsentant for håndbold i Brugerbestyrelsen.

1. Næste møde.

Tirsdag d. 12. januar 2021 kl. 16:30